38 
Asini quoque ubique in caspiis educantur , oneribusque portandis et 
equitando dicati; ceteroquin humana cultura pigritiae potius, tarditatis 
et ignobilitatis pessimam iisdem impertivit notam , a fera stirpe permul- 
tum degeneratis. 
E Pecorum denique ordine numerosum genus quadrupes caspio-caucasia 
incolit. Sic utraque Camelorum species promiscue enutritur ab incolis, 
Persis praecipue et Tataris , armentorum vectitiorum domesticorum 
instar. 
E cervino genere caspio-caucasia varias ferunt species ; Cervus ela- 
phus L., in Rossia meridionali pridem obvius, qua parte, teste Giilden- 
staedtio (*) , nuper adhuc aderant , licet rarius , in Elisabethgradiensi pro- 
vincia, in sylvosis Caucaso vicinis , adCubanum, Terekium et Sundsham, 
et ultra Caucasum, in Iberiae sylvosis, Cachetiae Abchasiaeque offen- 
ditur, sed continuo magis exstirpatur venatoribus, aliorum Cervorum 
instar. 
Cervus alces L., parumper frequentior illo, in devexis caucasiis sylvosis, 
et C. capreolus L. in Caucasi nemoribus devexis omnium frequentissi- 
mus , pariter ac in omni Iberia , Imeretia , Abchasia , Armenia , Albania, 
et Persia demum observatur, parvis familiis vagatur et quolibet anno 
magis exstirpatur. 
Antilopae dein frequentiores et formosiores veterum jam Graecorum 
attentione dignatae sunt atque Strabo de iisdem fusam mentionem injecit , 
quod alio loco commemoravimus (**). 
Referas huc primum "Antilopen rupicapram Pali. , in jugo caucasio 
inque declivitate ejus , cum septentrionali , tum meridionali obviam , ubi 
a Tscherkessis , Ossetis , Iberis , Imeretis et Albanis venatur. 
(*) Reise in den Kaukasus ii. pag. 193. 
(**) In Nov. Act. Acad. Carol. Leop. Nal. Curios. Tom. xvii pari. ii. 
